Anders Samuelsen tager munden for fuld, når han i et interview med DR Nyheder vurderer, at der nok ikke kan findes eksempler på tidligere udenrigsministre, der havde lige så meget udenrigspolitisk erfaring som Samuelsen selv, da de startede i jobbet.

Sådan lyder det fra én af Samuelsens forgængere på udenrigsministerposten, Venstres Uffe Ellemann-Jensen, der i 1982 blev udnævnt til udenrigsminister i Poul Schlüters første regering. Han endte med at sidde på posten i 11 år.

Læs også : Anders Samuelsen vil være en ny Uffe Ellemann

- Jeg tror, at både Per Stig Møller, Villy Søvndal og andre med rette vil blive dybt fornærmede, siger Uffe Ellemann-Jensen.

- Men jeg er ikke i tvivl om, at når det gælder mig, så har han bestemt ret, siger han.

Jeg tror, at både Per Stig, Villy Søvndal og andre med rette vil blive dybt fornærmede.

Anders Samuelsen peger i interviewet konkret på Uffe Ellemann-Jensen (V), Mogens Lykketoft (S), Holger K. Nielsen (SF) og Martin Lidegaard (R) som forgængere, der sandsynligvis har haft mindre viden og erfaring end Samuelsen selv, da de tiltrådte posten som udenrigsminister.

I et andet interview med Berlingske udvider Anders Samuelsen listen over forgængere til også at omfatte Per Stig Møller (K) og Niels Helveg Petersen (R).

Tidligere R-ministre er ikke imponerede

Martin Lidegaard var radikal udenrigsminister i knap halvandet år mellem 2014 og 2015. Før han gik ind i politik, arbejdede Martin Lidegaard blandt andet i fem år som vicegeneralsekretær i udviklingsorganisationen Mellemfolkeligt Samvirke.

Han er ikke imponeret over Anders Samuelsens holdning til den stribe af forgængere, der før Liberal Alliance-lederen sad på udenrigsministerposten.

Det er godt, at Anders Samuelsen er glad for sig selv. niels helveg petersen

- Jeg kan slet ikke tage det alvorligt. Det må stå for Anders Samuelsens egen regning. Det siger mere om ham end nogen af os andre, siger Martin Lidegaard, der ikke har yderligere kommentarer til Samuelsens udtalelser.

Ligesom Martin Lidegaard sad også Niels Helveg Petersen som udenrigsminister for De Radikale. Det gjorde han fra 1993 til 200o i Poul Nyrup Rasmussens (S) regeringstid.

Han lader sig ikke støde på manchetterne af Anders Samuelsens udmelding, forsikrer han.

Derudover ønsker Niels Helveg Petersen ikke at kaste mange ord efter dét anliggende.

- Jeg vil slet ikke ind i en vurdering af, hvad tidligere udenrigsministre har haft af forkundskaber, før de bestred embedet. Det er ikke en diskussion, der fører nogen steder hen. Jeg har ingen anden kommentar til det, andet end at jeg synes, det er godt, at Anders Samuelsen er glad for sig selv, siger han.

Sjældent de mest beskedne

Uffe Ellemann-Jensen mener ikke, at Anders Samuelsens internationale erfaring – som blandt andet tæller tre år som EU-parlamentariker i midten af 00’erne og tre bogudgivelser om europæisk politik – vil få afgørende betydning for Anders Samuelsens virke som udenrigsminister.

- Nu afhænger det jo ikke kun af, hvad man ved, men også af, hvad man bruger sin viden til.

- Og udenrigsministre er sjældent de mest beskedne mennesker her i verden, selvom de en gang imellem har grund til at være det, siger Uffe Ellemann-Jensen.

Har Anders Samuelsen grund til at være beskeden?

- Det har jeg ingen holdning til.

Vil være en ny Uffe

Netop Uffe Ellemann-Jensen bliver af Anders Samuelsen i interviewet med DR Nyheder udpeget til at være et forbillede for Liberal Alliances leder.

Samuelsen ser klare paralleller mellem sig selv og Uffe Ellemann-Jensen: De henholdsvis er og var begge partiledere, samtidig med at de ligeledes er og var udenrigsministre.

Derudover har og havde de begge en klar nummer to – i form af henholdsvis Simon Emil Ammitzbøll (LA) og Anders Fogh Rasmussen (V) – der med sikker hånd kan og kunne tage sig af det hjemlige politiske arbejde på Christiansborg og i partiet.

Den sammenligning har Uffe Ellemann-Jensen kun én kommentar til:

Hvad tænker du om, at Anders Samuelsen gerne vil være en ny version af dig?